Document ID: 32003D0175

32003D0175
L 070/34
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 7 март 2003 година
относно използване на лихвата от Европейския фонд за развитие за финансиране на разходите за прилагане на вътрешна система за управление на индивидуални консултанти, работещи в страните от АКТБ и отвъдморските страни и територии
(2003/175/EО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност,
като взе предвид Третата конвенция на страните от АКТБ-ЕИО, подписана в Ломе на 8 декември 1984 г.,
като взе предвид Четвъртата конвенция на страните от АКТБ (1), подписана в Ломе на 15 декември 1989 г., изменена със споразумението, подписано в Мавриций на 4 ноември 1995 г. (2),
като взе предвид Вътрешното споразумение от 19 февруари 1985 г. за финансиране и администриране на помощите от Общността (3), наричано по-долу „Вътрешно споразумение за 6-и ЕФР“, и по-специално член 9, параграф 2 от него,
като взе предвид Вътрешното споразумение от 16 юли 1990 г. за финансиране и администриране на помощите от Общността по Четвъртата конвенция на страните от АКТБ-ЕО (4), наричано по-долу „Вътрешно споразумение за 7-ия ЕФР“, и по-специално член 9, параграф 2 от него,
като взе предвид Вътрешното споразумение от 20 декември 1995 г. между представителите на правителствата на държавите-членки, които се срещат в рамките на Съвета, за финансиране и администриране на помощите от Общността по Втория финансов протокол към Четвъртата конвенция на страните от АКТБ-ЕО (5), наричано по-долу „Вътрешно споразумение за 8-мия ЕФР“, и по-специално член 9, параграф 2 от него,
като взе предвид предложението на Комисията,
като има предвид, че
(1)
От 1 януари 2003 г. Комисията не поверява управлението на индивидуални консултанти, работещи в страните от АКТБ и отвъдморските държави и територии, на външни частноправни организации.
(2)
Необходимите финансови ресурси се получават от лихвата, генерирана от фондовете, депозирани по различните Европейски фондове за развитие (ЕФР), които са включени в паричните сметки на ЕФР, съгласно вътрешните споразумения, приложими за 6-ото, 7-мо и 8-мо ЕФР,
РЕШИ:
Член 1
Сумата от 2 700 000 EUR се приспада от лихвата по фондовете, депозирани по различните фондове в паричните сметки на Европейския фонд за развитие, за да се финансират разходите за внедряване на управленската система за индивидуални консултанти, работещи в страните от АКТБ и отвъдморските държави и територии за срок от четири години след датата на приемане на настоящото решение.
Член 2
Настоящото решение влиза в сила в деня на неговото приемане.
Съставено в Брюксел на 7 март 2003 година.

Labels: 2
5
10
9
18